**รายงานการประชุมคณะกรรมการประจำคณะวิศวกรรมศาสตร์**

**วาระพิเศษ ครั้งที่ 2/2561**

**วันพฤหัสบดีที่** 18 ตุลาคม 2561

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. ศ.อภิรัฐ ศิริธราธิวัตร คณบดี ประธาน
2. รศ.ชินะวัฒน์ มุกตพันธุ์ รองคณบดีฝ่ายบริหาร
3. ผศ.ชัยยันต์ จันทร์ศิริ รองคณบดีฝ่ายแผนยุทธศาสตร์และพัฒนาคุณภาพ
4. ผศ.กิตติเวช ขันติยวิชัย ผู้ช่วยคณบดีฝ่ายบัณฑิตศึกษา

 แทนรองคณบดีฝ่ายวิจัย บัณฑิตศึกษาและอุตสาหกรรม สัมพันธ์

1. ผศ.ขนิษฐา คำวิลัยศักดิ์ รองคณบดีฝ่ายวิชาการ
2. รศ.ลัดดา ตันวาณิชกุล รองคณบดีฝ่ายวิเทศสัมพันธ์และสื่อสารองค์กร
3. อ.จารุพล สุริยวนากุล รองคณบดีฝ่ายพัฒนานักศึกษา
4. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
5. รศ.สมชาย ชวนอุดม หัวหน้าสาขาวิชาวิศวกรรมเกษตร
6. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
7. รศ.วินัย ศรีอำพร กรรมการผู้ทรงคุณวุฒิ
8. รศ.ธนากร วงศ์วัฒนาเสถียร กรรมการผู้ทรงคุณวุฒิ
9. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์

 กรรมการและเลขานุการ

**ผู้เข้าร่วมประชุม**

1. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
2. ผศ.ธัญลักษณ์ ราษฏร์ภักดี หัวหน้าสาขาวิชาวิศวกรรมสิ่งแวดล้อม
3. นายภาณุพงศ์ ต.ประเสริฐ ผู้ช่วยเลขานุการ
4. นางสาวมาริษา นันสมบัติ ผู้ช่วยเลขานุการ

**ผู้ไม่มาประชุมเนื่องจากติดภารกิจอื่น**

* + - 1. อ.สมศักดิ์ หอมดี หัวหน้าสาขาวิชาวิศวกรรมอุตสาหการ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

**1.1 สรุปผลการประเมินการสอนรายบุคคล**

รองคณบดีฝ่ายบริหารได้แจ้งที่ประชุมว่า ตามที่ นายภูริพงศ์ สุทธิโสภาพันธ์ พนักงานมหาวิทยาลัย ตำแหน่งอาจารย์ มีความประสงค์ขอกำหนดตำแหน่งทางวิชาการ เป็นผู้ช่วยศาสตราจารย์ คณะฯ จึงได้สรุปผลการประเมินการสอนเพื่อประกอบการขอตำแหน่ง ทางวิชาการของบุคคลดังกล่าว ซึ่งคณะกรรมการประเมินผลการสอนได้ส่งผลการประเมินเรียบร้อยแล้ว ปรากฏว่า ผลการประเมินเป็นไปตามเกณฑ์ที่สถาบันกำหนด จึงแจ้งที่ประชุมเพื่อรับทราบ

**ที่ประชุมรับทราบ**

**ระเบียบวาระที่ 2 รับรองรายงานการประชุม - ไม่มี –**

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี –**

**ระเบียบวาระที่ 4 เรื่องค้างพิจารณา - ไม่มี –**

**ระเบียบวาระที่ 5 เรื่องเสนอเพื่อพิจารณา**

**5**.**1** เสนอชื่อผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ แทนตำแหน่งที่ว่าง

รองคณบดีฝ่ายบริหารได้เสนอต่อที่ประชุมว่า ตามที่ นายทวีศักดิ์ กออนันตกูล กรรมการ สภามหาวิทยาลัยผู้ทรงคุณวุฒิ ด้านบริหารจัดการองค์กรและเทคโนโลยีสารสนเทศ ขอลาออก จากตำแหน่งกรรมการสภามหาวิทยาลัยผู้ทรงคุณวุฒิ จึงมีผลให้ตำแหน่งกรรมการสภามหาวิทยาลัยผู้ทรงคุณวุฒิว่างลง 1 ตำแหน่ง สำนักงานสภามหาวิทยาลัย จึงแจ้งให้คณะวิศวกรรมศาสตร์ พิจารณาเสนอชื่อผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ แทนตำแหน่งที่ว่าง 1 ชื่อ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเสนอชื่อ ศาสตราจารย์เกียรติคุณ ดร.สุมนต์ สกลไชย เป็นผู้สมควรดำรงตำแหน่งกรรมการสภามหาวิทยาลัยผู้ทรงคุณวุฒิ ด้านบริหารจัดการองค์กร และเทคโนโลยีสารสนเทศ ทั้งนี้ ให้ฝ่ายเลขานุการดำเนินการต่อไป**

**5.2 การขอใช้พื้นที่เพื่อติดตั้งอุปกรณ์รับ-ส่งสัญญาณ (โทรศัพท์เคลื่อนที่) ของ บริษัท ทรู คอร์ปอเรชั่น จำกัด (มหาชน)**

ประธานได้เสนอต่อที่ประชุมว่า ตามที่ บริษัท ทรู มูฟ จำกัด ซึ่งเป็นบริษัทในเครือ “กลุ่มทรู” มีความประสงค์ขอใช้พื้นที่เพื่อขยายสถานีรับ-ส่งสัญญาณให้ครอบคลุมทุกพื้นที่ โดยได้สำรวจพบจุดบกพร่องของระบบสัญญาณบางพื้นที่ของทางมหาวิทยาลัยขอนแก่น จึงขอติดตั้งอุปกรณ์รับ-ส่งสัญญาณและให้บริการวิทยุโทรคมนาคม (โทรศัพท์เคลื่อนที่) บนอาคารบริเวณดาดฟ้าอาคารอุตสาหการ จำนวน 1 จุด ทั้งนี้ มหาวิทยาลัยขอนแก่น ได้ทำบันทึกข้อตกลงติดตั้งโครงข่ายสื่อสารแบบไร้สาย (MOU) กับบริษัท ทรู ยูนิเวอร์แซล คอนเวอร์เจ้นซ์ จำกัด เป็นระยะเวลา 5 ปี นับตั้งแต่วันที่ 1 มีนาคม 2559 ถึง วันที่ 28 กุมภาพันธ์ 2564 ภายใต้เงื่อนไขที่มหาวิทยาลัยตกลงให้สิทธิเฉพาะ บริษัท ทรู คอร์ปอเรชั่น จำกัด (มหาชน) และบริษัทในเครือ “กลุ่มทรู” ในการใช้พื้นที่ของมหาวิทยาลัย เพื่อติดตั้งอุปกรณ์โครงข่ายสื่อสารข้อมูลแบบไร้สาย (MOU) โดยไม่เรียกเก็บค่าตอบแทน หรือเงินใดๆ เพิ่มเติม ตลอดอายุบันทึกข้อตกลงฉบับดังกล่าวข้างต้น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อสังเกตด้านความปลอดภัยเกี่ยวกับ ความแข็งแรงของอาคารที่ใช้ติดตั้งอุปกรณ์รับ-ส่งสัญญาณ และค่าไฟฟ้าจากอุปกรณ์ที่เกี่ยวข้องทั้งหมด ขอให้มหาวิทยาลัยขอนแก่นดำเนินการตรวจสอบและเป็นผู้ดูแลรับผิดชอบ ทั้งนี้ ให้ฝ่ายบริหารดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี –

**ระเบียบวาระที่ 7 เรื่องอื่นๆ**

**7.1** หลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตร

ประธานได้หารือที่ประชุมว่า ตามที่คณะฯ ได้ดำเนินการจัดทำหลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตรใหม่ ในปีงบประมาณ พ.ศ. 2562 ภายใต้ข้อบังคับที่มหาวิทยาลัยกำหนดให้บริหารงบประมาณแบบรวมศูนย์ ทั้งนี้ ได้เกิดความไม่ชัดเจน ในหลักเกณฑ์ดังกล่าวข้างต้น จึงเสนอที่ประชุมเพื่อพิจารณาปรับปรุงหลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตร

รองคณบดีฝ่ายบริหารได้แจ้งที่ประชุมเพิ่มเติมว่า ตามข้อบังคับมหาวิทยาลัยขอนแก่น ได้ระบุให้คณะฯ บริหารจัดการการผลิตบัณฑิตในรูปแบบการบริหารวิชาการ โดยการจัดตั้งสาขาวิชา เพื่อจัดการศึกษาและบริหารหลักสูตร ฉะนั้น คณะฯ จึงบริหารงบประมาณแบบรวมศูนย์ในทุกประเภทงบประมาณรายจ่าย ตั้งแต่เริ่มต้นจนสิ้นสุดกระบวนการงบประมาณ

มติ ที่ประชุมพิจารณาแล้วมีมติให้ฝ่ายบริหารดำเนินการจัดเตรียมข้อมูลงบประมาณรายรับ-รายจ่าย เพื่อใช้ประกอบการพิจารณาปรับปรุงหลักเกณฑ์การจัดสรรเงินค่าธรรมเนียมการศึกษาระดับบัณฑิตศึกษารายหลักสูตรในคราวประชุมครั้งต่อไป

**เลิกประชุมเวลา** 15.00 **น.**

 **(นายทองปาน สุนทรารักษ์)**

 **กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุมฯ**